ConseggioLigure/zenamt huggingface dataset:
Italiano: non puoi parcheggiare lì, è una via privata

Ligure: no ti peu parchezzâ lie, a l’é unna stradda particolâ
Italiano: per portare questa lettera ho dovuto fare un sacco di viaggi

Ligure: pe portâ sta lettia m’é toccou fâ un muggio de viægi
Italiano: ho sperato di trovarla in casa, ma ho fatto un viaggio a vuoto

Ligure: sperava d’attrovâla in casa, ma ò fæto un viægio pe ninte
Italiano: il cellulare ha iniziato a vibrare quando ho ricevuto un messaggio

Ligure: o telefonin o l’à comensou à vibrâ quand’ò reçevuo un messaggio
Italiano: gli ho vibrato un pugno così forte che è caduto per terra

Ligure: gh’ò asbriou un pugno coscì fòrte ch’o l’é cheito pe tæra
Italiano: tutte le volte che la metropolitana passa, in casa sentiamo una leggera vibrazione

Ligure: tutte e vòtte che a metropolitaña a passa, in cà sentimmo unna legia vibraçion
Italiano: si tratta di una vicenda ancora tutta da chiarire

Ligure: se parla de un fæto ancon tutto da ascciæî
Italiano: i ricchi diventano poveri e viceversa

Ligure: i ricchi vëgnan pövei e a-a reversa
Italiano: tutti i parenti mi hanno fatto sentire la loro vicinanza in questo momento difficile

Ligure: tutti i pænti m’an fæto sentî a seu vexinansa inte sto momento difficoltoso
Italiano: la notizia si è sparsa per tutto il vicinato

Ligure: a notiçia a s’é spantegâ pe tutto o vexinægo
Italiano: i miei vicini di casa sono antipatici

Ligure: i mæ vexin de cà en refuoxi
Italiano: la figlia dei vicini di sopra sta imparando a suonare il tamburo

Ligure: a figgia di vexin de d’ato a l’é apreuvo à imprende à sunnâ o tambuo
Italiano: sono andati a vivere in un appartamento vicino alla stazione

Ligure: son anæti à stâ inte un scito vexin a-a staçion
Italiano: il parcheggio vicino all’entrata è riservato ai disabili

Ligure: o parchezzo vexin à l’intrâ o l’é assegnou a-i disabili
Italiano: qui vicino c’è l’ospedale

Ligure: chì vexin gh’é l’uspiâ
Italiano: si è seduta vicino per sentire meglio la musica

Ligure: a s’é assettâ da-a vexin pe sentî megio a muxica
Italiano: il vicolo era così stretto che passava una persona alla volta

Ligure: o carroggio o l’ea mai tanto streito che ghe passava unna persoña pe vòtta
Italiano: ho parcheggiato in un vicolo cieco vicino alla stazione

Ligure: ò parchezzou inte un carroggio ciöso vexin a-a staçion
Italiano: ho chiesto indicazioni al vigile urbano all’angolo

Ligure: ò domandou de indicaçioin a-o cantonê in sciô canto
Italiano: il vigile urbano ha multato l’auto sul passo carrabile

Ligure: o cantonê o l’à dæto unna bolletta a-a machina in sciô passo carrabile
Italiano: a Albaro le famiglie nobili hanno fatto costruire tante ville di campagna

Ligure: in Arbâ e famigge nòbile an fæto construe tante ville de campagna
Italiano: dobbiamo vincere questa gara a tutti i costi

Ligure: emmo da guägnâ sta competiçion à tutti i costi
Italiano: il suo partito ha vinto le elezioni

Ligure: o seu partio o l’à guägno e eleçioin
Italiano: ho vinto una crociera

Ligure: ò guägno unna croxea
Italiano: questa volta hai vinto tu

Ligure: stavòtta t’æ guägno ti
Italiano: hanno annunciato il vincitore del concorso

Ligure: an annonçiou chi l’à guägno o concorso
Italiano: la squadra vincitrice festeggia negli spogliatoi

Ligure: a squaddra ch’a l’à guägno a festezza into vestiäio
Italiano: il vincitore del torneo giocherà contro il campione

Ligure: o zugou ch’o guägnià o torneo o zughià contra o campion
Italiano: mi ha portato una bottiglia di vino rosso

Ligure: o m’à portou unna bottiggia de vin neigro
Italiano: questo è l’imbuto che usiamo per travasare il vino

Ligure: sto chì o l’é o tortaieu ch’addeuviemmo pe stramuâ o vin
Italiano: il vino era talmente annacquato che sembrava succo d’uva

Ligure: o vin o l’ea mai tanto æguou ch’o paiva do sugo d’uga
Italiano: il pesce si abbina bene con il vino bianco

Ligure: o pescio o se combiña ben co-o vin gianco
Italiano: preferisco un buon vino da tavola a certi vini scelti

Ligure: m’é ciù cao un bon vin da pastezzâ che çerti vin particolæ
Italiano: quel vino era così debole da sembrare acqua

Ligure: quello vin o l’ea mai tanto mòllo ch’o paiva ægua
Italiano: al ristorante ci hanno servito del vino fiorito, imbevibile!

Ligure: a-o restorante n’an servio do vin co-e cannie, o no se poeiva beive!
Italiano: mi piace iniziare il pasto con bel bicchiere di vino frizzante

Ligure: me gusta prinçipiâ o pasto con un bello gòtto de vin co-o pessigo
Italiano: la cameriera ci ha portato una bottiglia di vino inacidito

Ligure: a camea a n’à portou unna bottiggia de vin ch’o l’aiva piggiou l’axou
Italiano: il vino rosso deve essere servito a temperatura ambiente

Ligure: o vin neigro o dev’ëse servio à temperatua ambiente
Italiano: una damigiana di vino rosso

Ligure: unna damixaña de vin neigro
Italiano: il profumo delle violette riempiva il giardino

Ligure: o profummo de viovette o l’impiva o giardin
Italiano: il fiocco era di un viola intenso

Ligure: a gassa a l’ea de un moælo carrego
Italiano: ha comprato un quaderno con la copertina viola

Ligure: a l’à accattou un querno co-a covertiña moæla
Italiano: la viola ha un timbro caldo e avvolgente

Ligure: a viöla a l’à un timbro cado e fascinante
Italiano: episodio di violenza

Ligure: episòdio de violensa
Italiano: sbattere la porta con violenza

Ligure: sbatte a pòrta con violensa
Italiano: il cielo si è tinto di violetto dopo il temporale

Ligure: o çê o s’é tento de moælo dòppo a borrasca
Italiano: le sue scarpe violette attiravano l’attenzione

Ligure: e seu scarpe moæle attraevan l’attençion
Italiano: Paganini è stato un violinista e compositore genovese

Ligure: o Paganin o l’é stæto un sunnou da violin e compoxitô zeneise
Italiano: ha cominciato a suonare il violino a cinque anni e ora è una professionista

Ligure: a l’à comensou à sunnâ o violin à çinqu’anni e oua a l’é unna profescionista
Italiano: il violoncello di Elettra vibra assieme al mio cuore

Ligure: o violoncello da Elettra o trilla insemme a-o mæ cheu
Italiano: il viottolo dietro casa porta ai campi

Ligure: o strazzetto derê a-a cà o pòrta a-i campi
Italiano: lo skipper ha ordinato di virare di bordo vicino alla boa

Ligure: o skipper o l’à commandou de virâ de bòrdo da arente a-a böa
Italiano: è una persona di grande virtù e integrità

Ligure: a l’é unna persoña de grande virtù e integritæ
Italiano: sono scivolato su quelle alghe viscide

Ligure: son scuggiou in sce quelle æghe leppegose
Italiano: il pesce viscido mi è scappato dalle mani

Ligure: o pescio leppegoso o m’é scappou d’inte moen
Italiano: sono scivolato sul viscidume che copriva le rocce

Ligure: son scuggiou in sciô leppego ch’o croviva i scheuggi
Italiano: sul fondo del barile è rimasto un viscidume verdognolo

Ligure: in sciô fondo da barî l’é arrestou un leppego verdexin
Italiano: ha preso un giorno di permesso per fare visita allo zio malato

Ligure: o l’à piggiou un giorno de permiscion pe fâ vixita a-o barba maròtto
Italiano: quando hai la prossima visita?

Ligure: quande ti l’æ a pròscima vixita?
Italiano: prima di poter partecipare alle attività di gruppo è necessaria una visita medica

Ligure: primma de piggiâ parte a-e attivitæ de gruppo beseugna fâ unna vixita da-o mego
Italiano: avere una buona vista

Ligure: avei unna boña vista
Italiano: i medici temono che potrebbe perdere la vista

Ligure: i meghi an poia ch’o porrieiva perde a vista
Italiano: una meravigliosa vista del golfo di Marsiglia

Ligure: unna vista mäveggiosa do gorfo de Marseggia
Italiano: senza acqua non c’è vita

Ligure: sens’ægua no gh’é de vitta
Italiano: ha dedicato la vita alla ricerca

Ligure: a l’à dedicou a vitta a-a reçerca
Italiano: è nato un vitello nella stalla

Ligure: l’é nasciuo un boccin into staggio
Italiano: fu vittima di una malattia sconosciuta

Ligure: a l’é stæta vittima de unna moutia desconosciua
Italiano: le vittorie in guerra e in amore

Ligure: e vittöie in guæra e in amô
Italiano: gli elettori del partito vittorioso hanno festeggiato tutta la notte

Ligure: i elettoî do partio vittoioso an festezzou tutta a neutte
Italiano: la spedizione vittoriosa portò nuovi territori alla Repubblica

Ligure: a spediçion vittoiosa a l’à portou di neuvi territöi a-a Repubrica
Italiano: viva la nostra Genova, viva la libertà!

Ligure: viva a nòstra Zena, viva a libertæ!
Italiano: viva, è arrivata una buona notizia!

Ligure: sciù co-a musa, l’é arrivou unna boña neuva!
Italiano: il vivaio produce ogni anno migliaia di alberi

Ligure: o ciantâ o produxe tutti i anni de miggiæa d’erboi
Italiano: le piante necessitano di ossigeno per vivere

Ligure: e ciante an beseugno de l’oscigeno pe vive
Italiano: mia nonna ha vissuto fino a cent’anni

Ligure: mæ madonnâ a l’à visciuo fin à çent’anni
Italiano: mia zia adesso vive in Grecia con mio zio

Ligure: mæ lalla oua a stà in Greçia con mæ barba
Italiano: la lettera «æ» è una vocale

Ligure: a lettia «æ» a l’é unna vocale
Italiano: il mio fidanzato mi ha lasciato un messaggio vocale

Ligure: o mæ galante o m’à lasciou un messaggio à voxe
Italiano: gli organi vocali

Ligure: i òrgani da voxe
Italiano: avreste voglia di venire al mare con me?

Ligure: ne aviësci coæ de vegnî a-a mæña con mi?
Italiano: abbia pazienza signora, ma non ne ho proprio voglia oggi, sono stanca

Ligure: scià l’agge paçiensa scignora, ma no n’ò pròpio coæ ancheu, son stanca
Italiano: hai voglia di un ghiacciolo?

Ligure: t’æ coæ de un giasso?
Italiano: e voi chi siete?

Ligure: e viatri chi sei?
Italiano: cosa pensate voi di questa decisione?

Ligure: cöse ne pensæ viatre de sta deçixon?
Italiano: prendetene prima voi, signor giudice!

Ligure: scià ne pigge voscià pe-o primmo, sciô giudiçe!
Italiano: l’uccello vola sopra le nuvole

Ligure: l’öxello o xeua in çimma a-e nuvie
Italiano: domani voliamo a San Francisco per affari

Ligure: doman xoemmo à San Françesco pe di negòçi
Italiano: è inesperta ma volenterosa

Ligure: a l’é neuva ma piña de boña voentæ
Italiano: volevo fargli una sorpresa

Ligure: voeiva fâghe unna sorpreisa
Italiano: mi scusi, non volevo disturbarla

Ligure: scià me scuse, no voeiva desturbâla
Italiano: voglio sapere cosa vi ha detto la vicina

Ligure: veuggio savei cös’a va dito a vexiña
Italiano: non sa nemmeno lui ciò che vuole

Ligure: o no ô sa manco lê quello ch’o veu
Italiano: vuoi che ti accompagni dal medico?

Ligure: ti veu che t’accompagne da-o mego?
Italiano: vorrei diventasse un po’ più indipendente

Ligure: me saieiva cao ch’a vegnisse un pö ciù independente
Italiano: quando gliel’ho detto, non ci voleva credere

Ligure: quande ghe l’ò dito, o no voeiva creddighe
Italiano: voglio proprio vedere come se la caverà questa volta

Ligure: veuggio pròpio vedde comm’o ne sciortià stavòtta
Italiano: vuoi farmi il favore di smetterla?

Ligure: ti veu fâme o piaxei de ciantâla?
Italiano: volete abbassare un po’ il volume della musica, che è tardi?

Ligure: voei ammermâ un pö o volumme da muxica, che l’é tardi?
Italiano: vogliono essere rispettati

Ligure: veuan vegnî respettæ
Italiano: voglio una spiegazione, e la voglio adesso!

Ligure: veuggio unna spiegaçion, e â veuggio oua!
Italiano: non posso uscire stasera, i miei non vogliono

Ligure: staseia no pòsso sciortî, i mæ no me lascian
Italiano: se mia moglie vuole, domani vengo a pescare con voi

Ligure: se mæ moggê a me lascia, doman vëgno à pescâ con viatri
Italiano: questo è il volere del popolo

Ligure: sto chì o l’é o voei do pòpolo
Italiano: voglio bene a mia sorella

Ligure: veuggio ben à mæ seu
Italiano: mi hanno detto che mi vogliono bene

Ligure: m’an dito che me veuan ben
Italiano: cosa vuol dire questo simbolo?

Ligure: cöse veu dî sto scimbolo?
Italiano: il genovese nasce dal latino volgare

Ligure: o zeneise o nasce da-o latin vorgâ
Italiano: quel quadro è una volgare imitazione

Ligure: quello quaddro a l’é unn’ordenäia imitaçion
Italiano: questa parola è troppo volgare, usane un’altra

Ligure: sta poula a l’é tròppo ordenäia, deuvine unn’atra
Italiano: il volo dell’uccello

Ligure: o xeuo de l’öxello
Italiano: il volo da Genova a Londra è stato cancellato

Ligure: o xeuo da Zena à Londra o l’é stæto desdito
Italiano: la volpe si è mangiata tutti i tacchini che erano nella stalla del mio vicino

Ligure: a vorpe a s’é mangiâ tutti i bibin ch’ean into staggio do mæ vexin
Italiano: questa volta ha mantenuto la parola

Ligure: stavòtta o l’à mantegnuo a poula
Italiano: l’ha giurato per la centesima volta

Ligure: a l’à zuou pe-a çentexima vòtta
Italiano: il medico veniva a visitarla due volte al giorno

Ligure: o mego o â vegniva à vixitâ doe vòtte a-o giorno
Italiano: quel voltagabbana ha cambiato tre partiti in due anni!

Ligure: quello giabandea o l’à cangiou trei partii inte doî anni!
Italiano: sentendo la voce di suo marito, la moglie ha voltato la testa

Ligure: de sentî a voxe de seu maio, a moggê a l’à virou a testa
Italiano: ho voltato la moto e sono tornata indietro

Ligure: ò giou a möto e son vegnua inderê
Italiano: il mazziere prende tre carte e le volta

Ligure: o massê o piggia træ carte e o ê gia
Italiano: ha voltato bandiera appena ha fiutato il rischio

Ligure: o l’à vortou bandea comm’o l’à annastou o reisego
Italiano: voltò le calcagna senza dire una parola

Ligure: o l’à mostrou e carcagne sensa dî unna poula
Italiano: abito a Voltri, vicino alla stazione

Ligure: staggo à Votri, vexin a-a staçion
Italiano: è impossibile lavorarci assieme, con quel suo carattere volubile!

Ligure: no se ghe peu travaggiâ insemme, con quello seu carattere stondäio!
Italiano: qual è il volume della Terra?

Ligure: quæ o l’é o volumme da Tæra?
Italiano: il volume degli affari ha superato i 100 milioni di euro

Ligure: o volumme di commerçi o l’à passou i 100 mioin d’euro
Italiano: il volume della radio

Ligure: o volumme de l’aradio
Italiano: ha comprato sei volumi sui filosofi greci

Ligure: a l’à cattou sëi volummi in scî filòsofi greghi
Italiano: gli viene da vomitare solo a sentirne l’odore

Ligure: ghe vëgne da cacciâ solo de sentîne l’ödô
Italiano: ogni volta che va in barca vomita l’anima

Ligure: tutte e vòtte ch’o va in barca o caccia fiña e bele
Italiano: il medico ha detto che il vomito è un sintomo dell’influenza

Ligure: o mego o l’à dito che o veumito o l’é un scintomo de l’influensa
Italiano: il pavimento era sporco di vomito

Ligure: in tæra gh’ea brutto de veumito
Italiano: a un certo punto il vortice d’acqua risucchiò la barca

Ligure: à un çerto momento o remoin d’ægua o l’à collou a barca
Italiano: dove l’avete lasciata la vostra macchina?

Ligure: donde l’ei lasciâ a vòstra machina?
Italiano: mi piacerebbe sapere la vostra opinione

Ligure: me saieiva cao savei a vòstra opinion
Italiano: è il vostro questo cane?

Ligure: o l’é o vòstro sto can?
Italiano: perché non fai voto di castità?

Ligure: perché no ti fæ voto de castitæ?
Italiano: quel candidato non ha ottenuto nessun voto

Ligure: quello candidato o no l’à ottegnuo nisciun voto
Italiano: l’esito del voto determinerà il suo futuro politico

Ligure: l’exito da votaçion o determinià o seu avvegnî politico
Italiano: il suo nome inizia con la vu

Ligure: o seu nomme o comensa pe ve
Italiano: mi vuoteresti quel catino nel lavandino, per piacere?

Ligure: ti me vuiësci quello baçî into lavello, pe piaxei?
Italiano: Mario aveva così fame che ha vuotato il piatto in un batter d’occhi

Ligure: o Mario o l’aveiva mai tanta famme ch’o l’à vuou o tondo inte un batte d’euggio
Italiano: domani aiuto mia cugina a vuotare la casa

Ligure: doman aggiutto mæ coxa à vuâ a casa
Italiano: in autunno il paese si vuota e i bambini tornano a scuola

Ligure: d’ötunno o paise o se veua e i figgeu tornan à scheua
Italiano: vai a riempire i bicchieri vuoti agli invitati

Ligure: vanni à impî i gòtti veui a-i inviæ
Italiano: mi sembra che abbiano nascosto qualcosa in quel tronco vuoto

Ligure: me pâ ch’aggian ascoso quarcösa inte quello teu garbo
Italiano: ho provato a schiacciare tre nocciole ma erano tutte vuote

Ligure: ò provou à sciaccâ træ nisseue ma ean tutte peie
Italiano: l’impiegata fissava il vuoto senza dire nulla

Ligure: l’impiegâ a fissava o veuo sensa dî ninte
Italiano: hanno riempito il vuoto nel muro con del cemento

Ligure: an impio o garbo inta miagia con do ciumento
Italiano: dal tubo usciva uno zampillo d’acqua

Ligure: da-a cannâ sciortiva un spiscioelo d’ægua
Italiano: sentivano un ronzare di zanzare

Ligure: sentivan un borbonâ de çinsae
Italiano: per levare le patate ho usato la zappa

Ligure: pe levâ e patatte ò addeuviou a sappa
Italiano: ti posso presentare a mia zia Marina?

Ligure: pòsso presentâte à mæ lalla Mariña?
Italiano: la zia mi ha regalato un libro

Ligure: a lalla a m’à regallou un libbro
Italiano: allora zia, ci vediamo stasera?

Ligure: aloa seu, se veddemmo staseia?
Italiano: lo zingaro è un abile violinista

Ligure: o singao o l’é un bon sunnou da violin
Italiano: gli zingari vanno da una città all’altra, portando con sé le loro tradizioni

Ligure: i singai van da unna çittæ à l’atra e se pòrtan apreuvo e seu tradiçioin
Italiano: mio zio e mia zia si sono conosciuti in vacanza a Sanremo

Ligure: mæ barba e mæ lalla se son conosciui in vacansa à Sanremmo
Italiano: mio zio Franco vive all’estero

Ligure: mæ barba o Franco o stà à l’estranxeo
Italiano: ehi zio, come va?

Ligure: ou fræ, comm’a l’é?
Italiano: non ascoltare quello che dice, vuole solo seminare zizzania

Ligure: no stâ à sentî quello ch’o ô dixe, o veu solo che semenâ a zizania
Italiano: una zolla di terra, di polenta

Ligure: un mòtto de tæra, de polenta
Italiano: una zolletta di zucchero

Ligure: un mòtto de succao
Italiano: non è più il benvenuto per il suo comportamento rozzo

Ligure: o no l’é ciù o benvegnuo pe-o seu comportamento sgreuzzo
Italiano: quello zotico ha fatto un rutto durante lo spettacolo

Ligure: quello tämasso o l’à fæto un reuito inta representaçion
Italiano: si è comportato da zoticone, masticando con la bocca aperta

Ligure: o s’é comportou da grebano, con giasciâ co-a bocca averta
Italiano: nel caffè metto sempre due cucchiaini di zucchero

Ligure: into cafè ghe metto delongo doî cuggiæn de succao
Italiano: preferisci gli zucchini ripieni o le melanzane ripiene?

Ligure: t’ê ciù cao i succhin pin ò e meizañe piñe?
Italiano: il verduraio aveva delle belle zucchine

Ligure: o besagnin o l’aiva di belli succhin
Italiano: mia nuora fa una zuppa di gamberi imbattibile

Ligure: mæ neua a fa unna suppa de gambai sensa pægi
Italiano: mi piacciono le zuppe d’inverno

Ligure: me gusta e suppe d’inverno
Italiano: # Un incidente stradale

– Cos’è stato quel boato? È crollato un muro?

– Sembra che un camion abbia scontrato una macchina. Hanno già chiamato l’ambulanza, anche se pare che non si sia fatto male nessuno. Invece la macchina è da buttar via.

– Cos’è successo?

– La dinamica della faccenda non è ancora chiara, ma forse il camion è scivolato su qualche macchia d’olio sull’asfalto. Così ha urtato la macchina che andava di fronte e il colpo è stato così forte che la ruota anteriore si è quasi staccata. Per fortuna non appena l’autista si è accorto di quello che stava succedendo ha frenato ed è uscito dalla traiettoria della macchina.

– Ecco che arriva l’ambulanza. Dite loro di stare tranquilli e che nessuno si è fatto male. Ma come hanno potuto salvarsi quelli che andavano in macchina da un colpo così forte?

– Per fortuna il camion non andava troppo veloce, e quelli che andavano in macchina avevano tutti la cintura allacciata. Così, nonostante siano stati spinti in avanti, non hanno scontrato contro i vetri e i sedili anteriori.

Ligure: # Un açidente in sciâ strâ

– Cös’o l’é stæto quello creppo? L’é vegnuo zu unna miagia?

– Pâ che un camio o l’agge piccou drento à unna machina. An za ciammou a croxe, anche se pâ che no se segge fæto mâ nisciun. A machina incangio a l’é da cacciâ.

– Cöse l’é successo?

– A dinamica da faccenda a no l’é ancon ciæa; fòscia o camio o l’à scuggiou in sce quarche maccia d’euio in sce l’asfalto. Coscì o l’é introu drento a-a machina ch’a l’anava davanti e o bòtto o l’é stæto coscì fòrte che a reua derê a s’é squæxi destaccâ. Pe fortuña comme l’autista o s’é dæto conto de quello che succedeiva o l’à frenou e l’é sciortio da-a traiettöia da machina.

– T’ô lì ch’arriva a croxe. Dîghe che staggan tranquilli e che nisciun o s’é fæto mâ. Ma comm’an fæto à sarvâse quelli ch’ea inta machina da un bòtto coscì fòrte?

– Pe fortuña o camio o no l’anava tròppo spedio, e quelli ch’anavan inta machina aivan tutti a çenta inlassâ. Coscì, sciben che son stæti sponciæ in avanti, no an piccou contra i veddri e i pòsti davanti.
Italiano: # Dal fruttivendolo

– Buongiorno, tocca a me?

– Sì

– Volevo un chilo di bietole senza coste, un chilo e mezzo di cipolle, due mazzi di basilico, due teste d’aglio, i pomodori da dove vengono?

– Sono di Sant’Olcese, c’è un’azienda che coltiva varietà nostrane, difatti questi sono “pursemin”…

– Allora me ne dia due chili che oggi ho proprio voglia di farmi un cundiggiun, dopo vorrei mezzo chilo di fagiolini, un chilo di patate di Montoggio, due etti di olive nere…

– Taggiasche?

– Mah, siciliane vanno bene lo stesso… sa mica se a Luigino sono arrivate le acciughe salate dei pescatori di Voltri?

– Cosa ne so io di Luigino!

– Uh, avete litigato di nuovo?

– Se permette non sono affari suoi!

– Sicuro sicuro! Mi scusi! Ma visto come si taglia e si cuce con la lingua in questo negozio, pensavo che affari suoi e affari degli altri, fossero la stessa cosa!

– Riguardo alla lingua, mi pare che anche lei ne abbia una che taglia parecchio!

– Magari io le cose le dico in faccia e non alle spalle, come certa gente… e ora mi faccia il conto, così vado e mi levo dai piedi!

– Non ho mai chiuso un conto più volentieri!

– Ed io non ho mai pagato con un cuore più allegro!

– Tante belle cose, eh!

– Tante belle cose anche a lei…

Ligure: # Da-o besagnin

– Bongiorno, tocca à mie?

– Scì

– Voeiva un chillo de giæe sensa coste, un chillo e mezo de çioule, doî massi de baxaicò, doe teste d’aggio, e tomate de donde ne vëgnan?

– En de Sant’Orçeise, gh’é unn’açienda ch’a cortiva varietæ nostræ, defæti sti chì en porsemmin…

– Alantô scià me ne dagghe doî chilli che ancheu gh’ò pròpio coæ de fâme un condiggion, dapeu voeiva mezo chillo de faxolin, un chillo de patatte de Monteuggio, doî etti de öive neigre…

– Taggiasche?

– Mah siçiliañe van ben ascì… scià sa miga se a-o Luiggin gh’é arrivou e ancioe di pescoei de Votri?

– Sò assæ mi do Luiggin!

– Òh ei torna rattellou?

– Se scià permette no son caxi seu!

– Seguo seguo! Scià me scuse! Ma visto comme se taggia e se cuxe co-a lengua inte sta butega, pensava che, caxi sò e caxi di atri, fïsan da mæxima meña!

– Pe reguardo a-a lengua me pâ che voscià ascì, scià ghe n’agge uña ch’a taggia ben ben!

– Magara mi e cöse ê diggo into moro e no apreuvo comme çerte gente… e oua scià me fasse o conto, coscì vaggo e me levo d’inti pê!

– No n’ò mai fæto un conto ciù voentea!

– E mi no ò mai pagou co-o cheu coscì de giromia!

– Tante belle cöse, eh!

– Tante belle cöse à voscià ascì…
Italiano: # Un problema con il sistema bibliotecario

– Buongiorno. Sono venuto qui al bancone perché non riesco a prendere in prestiti i libri alla macchinetta.

– In che senso non riesce a prendere i libri? C’è qualche guasto?

– Mah, non mi sembra, credo di essere l’unico a non riuscire. Se ci provo, mi compare un messaggio d’errore che dice che la tessera non mi viene riconosciuta.

– Me la darebbe? Sì, infatti il computer mi dice la tessera è scaduta il mese scorso. Se i suoi dati personali non sono cambiati, possiamo fare il rinnovo senza problemi.

– In realtà sono già alcuni anni che ho cambiato residenza, adesso vivo all’estero.

– Ah, allora la faccenda cambia. Per le persone che vivono all’estero bisogna pagare una tassa di 10 euro l’anno.

– Come sarebbe a dire, bisogna pagare una tassa? Io pensavo che il servizio bibliotecario fosse gratuito.

– Lo è per chi vive in Italia e paga le tasse in questo paese... Chi vive fuori deve compensare con una tariffa addizionale.

Ligure: # Un problema co-o scistema bibliotecäio

– Bongiorno. Son vegnuo chì da-o banco perché n’arriëscio à fâme impremuâ i libbri da-a machinetta.

– Cöse veu dî che scià no l’arriësce à piggiâ i libbri? Gh’é quarche guasto?

– Mah, no m’ô pâ, me pâ d’ëse l’unico ch’o no gh’arriësce. Se me gh’appreuvo, me sciòrte feua un messaggio d’errô ch’o dixe che a tessera a no me ven reconosciua.

– Scià me â daieiva? Scì, defæti o computer o me dixe che a tessera a l’é scheita o meise passou. Se i dæti da seu persoña no son cangiæ, poemmo fâ o reneuvo sensa problemi.

– In realtæ l’é za dötrei anni ch’ò cangiou de rescidensa, oua vivo à l’estranxeo.

– Ah, aloa a faccenda a cangia. Pe-e gente che vivan à l’estranxeo gh’é da pagâ unna tascia de 10 euro l’anno.

– Comme, gh’é da pagâ unna tascia? Ma mi pensava che o servixo da biblioteca o fïse de badda.

– O ô l’é pe chi vive in Italia e o paga e tasce inte sto paise... Pe chi vive feua, beseugna ch’o compense con unna tariffa d’addiçion.
Italiano: # Acquisto di un biglietto dell’autobus

– Buongiorno, vorrei un biglietto dell’autobus. Spero che sia la volta buona che lo trovo, perché ho già girato tre edicole e due tabacchini e nessuno ne aveva.

– Sì, che tipo di biglietto?

– Mah, un biglietto normale.

– Da novanta minuti?

– Da una corsa.

– Qui da noi i biglietti vanno a minuti, altrimenti può comprarne uno per una giornata intera, oppure un carnet da dieci biglietti da novanta minuti, che costa meno che dieci biglietti tutti insieme.

– No, no, mi fermo soltanto oggi, quindi mi dia un biglietto da novanta minuti.

– Sono due euro e dieci.

– Come due euro e dieci?

– Due euro e dieci è il prezzo di un biglietto da novanta minuti.

– Così tanto? E come funzionano gli autobus qui da voi, con la benzina degli sceicchi del Kuwair?

– Il prezzo è questo.

– Ma non ce n’è uno che costi meno?

– No. Da queste parti i prezzi sono questi.

– Ma tu guarda se mi tocca sborsare due euro per fare ottocento metri. Voglia scusare, ma piuttosto vado a piedi.

– Per me, faccia un po’ come preferisce. Arrivederci.

– Buona giornata.

Ligure: # Accatto da un biggetto de l’autobo

– Bongiorno, vorriæ un biggetto de l’autobo. Spero ch’a segge a vòtta boña che l’attreuvo, perché ò za giou træ baracchin da giornali e doî stanchi e nisciun o n’aiva.

– Scì, che qualitæ de biggetto?

– Mah, un biggetto normale.

– Pe novanta menuti?

– Pe unna corsa.

– Chì da niatri i biggetti van à menuti, sedonca scià peu accattâne un pe unna giornâ intrega, ò donca un carnet da dexe biggetti pe novanta menuti, ch’o costa ciù pöco che dexe biggetti insemme.

– Na, na, me fermo solo che ancheu, aloa scià me dagghe un biggetto pe novanta menuti.

– L’é doî euro e dexe.

– Comme doî euro e dexe?

– Doî euro e dexe o l’é o prexo de un biggetto da novanta menuti.

– Coscì tanto? E comme van i autobi chì da viatri, co-a benziña di sceicchi do Kuwait?

– O prexo o l’é sto chì.

– Ma no ghe n’é un ch’o coste ciù pöco?

– Na. Chì coscì i prexi en sti chì.

– Ma ammia ti se me tocca tiâ feua doî euro pe fâ euttoçento metri. Scià l’agge paçiensa, ma ciufito vaggo à pê.

– Pe mi, scià fasse un pö comme gh’é ciù cao. À reveise.

– Boña giornâ.
Italiano: # Acquisto di un biglietto del treno

– Buongiorno, vorrei comprare un biglietto per domattina, da Genova a Savona. Scusi, ma non è possibile che ogni volta che uno prova a usare le macchinette, quelle non funzionano.

– Mi spiace, è quello che dicono in molti.

– Magari ne parli con il suo principale, se può. Non si possono perdere venti minuti ogni volta per comprare un biglietto alle macchinette e sorbirsi ancora venti minuti di coda agli sportelli.

– Mi spiace molto, ma è una cosa che non dipende né da me, né dai miei principali. Occorre che vengano dei tecnici a controllare tutte le macchinette per assicurarsi che funzionino senza avere guasti ogni pochi giorni. Ad ogni modo, mi diceva che vorrebbe un biglietto da Genova a Savona, giusto?

– Sì, grazie.

– Quando e a che ora? Da qui a Principe?

– Per domani a partire dalle otto del mattino. Sì, da Principe.

– C’è un regionale veloce che parte alle otto e venti e che arriva a Savona alle dieci meno un quarto. Le va bene?

– Sì, direi di sì.

– Benissimo, sono cinque euro e quarantadue.

– Dunque... Cinque... Adesso devo cercare nel portafoglio, se ho le monete giuste... Ecco, prenda cinquanta.

– Grazie. Ora le do il resto...

– Guardi, se li tenga, tanto otto centesimi non mi servono a nulla. Piuttosto veda se può far sapere a chi di dovere di venire a sistemare le macchinette. Arrivederci.

– Arrivederci, buona giornata.

Ligure: # Accatto de un biggetto do treno

– Bongiorno, vorrieiva accattâ un biggetto pe doman mattin, da Zena à Saña. Scià l’agge paçiensa, ma no l’é poscibile che tutte e vòtte che un o preuva à deuviâ e machinette, no fonçioñan mai.

– Me rincresce, l’é quello che dixe tante gente.

– Magara scià ne parle co-o seu prinçipâ, se scià peu. No se peu perde vinti menuti tutte e vòtte pe accattâ un biggetto da-e machinette e sciorbîse ancon vinti menuti de coa da-i sportelli.

– Me rincresce tanto, ma a l’é unna cösa ch’a no depende ni de mi, ni da-i mæ prinçipæ. Beseugna che vëgne di tecnichi à controllâ tutte e machinette pe asseguâse che fonçioñan sensa di guasti ògni dötrei giorni. À tutti i mòddi, scià me diva che scià vorrieiva un biggetto da Zena à Saña, giusto?

– Scì, pe piaxei.

– Quande e à che oa? De de chì da Prinçipe?

– Pe doman à partî da eutt’oe da mattin. Scì, da Prinçipe.

– Gh’é un regionale spedio ch’o parte à eutto e vinti e ch’o l’arriva à Saña à manca un quarto à dex’oe. O ghe va ben?

– Scì, diæ de scì.

– Beniscimo, l’é çinque euro e quarantedoî.

– Aloa... Çinque... Oua beseugna che çerche into portafeuggio se gh’ò e monæe giuste... Chì, scià pigge çinquanta.

– Graçie. Oua ghe daggo o resto...

– Scià l’ammie, scià se î tëgne, che tanto eutto citti no me servan à ninte. Ciufito scià l’ammie se scià peu fâ savei à chi de dovei de vegnî à dâ recatto a-e machinette. Scignoria.

– Scignoria, boña giornâ.
Italiano: # Un rubinetto che perde

– Come va, Giovanni? Cos’è questa tua faccia? Sembra che tu non dorma da tre giorni!

– Il fatto è che non ho chiuso occhio per tutta la notte. In casa ho un rubinetto che perde e che mi tiene sveglio.

– Caspita, che udito! Come puoi non dormire per qualche goccia d’acqua che cade nel lavandino?

– Non è solo quello. Evidentemente c’è qualche problema con le tubazioni, perché dai muri si sente venire un rumore che non saprei descrivere, come se l’acqua passasse a stento.

– E non puoi chiamare qualcuno che venga a vedere cosa succede?

– Avevo già fatto venire un idraulico la settimana scorsa per sistemare il rubinetto, ma evidentemente non era molto in gamba, perché perde ancora. Solo che questa faccenda delle tubazioni è nuova e mi preoccupa un po’. Devo chiamare un altro idraulico, ma che lavori a buon prezzo!

Ligure: # Un bronzin ch’o fa danno

– Comm’anemmo, Gioan? Cös’a l’é sta cea che ti gh’æ? Pâ che no ti dòrmi da trei giorni!

– L’é che no ò streito euggio pe tutta a neutte. In cà gh’ò un bronzin ch’o fa danno e ch’o me tëgne addescio.

– Bellan, che udia! E comme ti fæ à no dormî pe dötræ stisse d’ægua che cazzan into lavello?

– O no l’é solo che quello. Se vedde che gh’é quarche problema co-e cannæ, perché se sente vegnî un fô d’inte miage che no saviæ descrive, comme se l’ægua a fesse fadiga à passâ.

– E no ti peu ciammâ quarchedun ch’o te vëgne à vedde cöse gh’é?

– Aiva za fæto vegnî un lattonê a settemaña passâ pe dâ recatto a-o bronzin, ma se vedde ch’o no l’ea guæi intrante, perché o va avanti à fâ danno. Solo che sta cösa de cannæ a l’é neuva e a me preòccupa un pö. Beseugna che ciamme un atro lattonê, ma ch’o travagge à bon patto!
Italiano: # Una multa dal vigile

– Buongiorno, favorisca patente e libretto di circolazione, prego.

– Eccoli qui entrambi. C’è qualche problema?

– Vorrei ben vedere! Andava almeno a ottanta all’ora, mentre in questa via c’è il limite dei quaranta.

– Ma come, dove?

– Se invece di correre tanto badasse alla segnaletica, avrebbe visto che ci sono almeno due cartelli che evidenziano il limite.

– Ma io qui passo spesso e non me n’ero mai accorto.

– Tanto peggio per lei. Qui devo toglierle tre punti dalla patente e farle una multa.

– Ma come, non è possibile.

– Ecco qui la notifica. Sono 150 euro.

– Scusi tanto, ma non mi sembra giusto. Qui vanno tutti veloci come me e non mi sembra che anche gli altri vengano fermati.

– Io faccio solo il mio lavoro. Se ha delle lamentele, faccia ricorso dai carabinieri o in tribunale.

Ligure: # Unna bolletta da-o cantonê

– Bongiorno, scià fasse vedde a patente e o libbretto de çircolaçion, pe piaxei.

– En chì tutti doî. Gh’é quarche problema?

– E ô diæ! Scià l’anava a-o manco à ottanta à l’oa, quande inte sta strâ gh’é o limite di quaranta.

– Ma comme, donde?

– Se incangio de corrî tanto scià desse a mente a-a segnaletica, scià l’aviæ visto che gh’é a-o manco doî cartelli che mostran o limite.

– Ma chì ghe passo de spesso e no me n’ea mai dæto conto.

– Tanto pezo pe voscià. Chì beseugna che ghe leve trei ponti da-a patente e che ghe dagghe unna bolletta.

– Ma comme, no l’é poscibile.

– Chì gh’é o biggetto. En 150 euro.

– Scià l’agge paçiensa, ma no me pâ giusto. Chì van tutti spedii comme mi e no me pâ che i atri ascì vëgnan fermæ.

– Mi fasso solo o mæ travaggio. Se scià l’à de lagnanse, scià fasse recorso da-i carabinê ò in tribunale.
Italiano: # Scegliere l’autobus

– Che autobus prendiamo?

Dimmi tu, se ti piace di più guardare il mare potremmo prendere il quindici, altrimenti, per fare prima, potremmo prendere il diciassette, ma Corso Europa è un panorama che mette tristezza.

– Dici? Ma tanto quando si arriva a Nervi ci ricreiamo! E se come hanno detto, non si può andare sulla Passeggiata per la mareggiata, possiamo andare ai Parchi…

– Sì, però se è vero che è burrasca di maestrale, rischiamo di finire facilmente nei mulinelli di polvere: è parecchio che nei Parchi non fanno la piantumazione del prato, in certi punti sembra bombardato!

– Caspita che uccello del malaugurio che sei! Ma figurati se non hanno fatto il prato! Abbiamo i migliori giardinieri d’Italia!

– Guarda, non ho voglia di parlare delle glorie passate…

– Sei sempre lo stesso, se non finiamo per parlare di politica e litigare, non sei contento!

– Guarda, andiamo alla Galleria d’Arte Moderna, così io non vedo tutto quello che hanno sradicato nei Parchi, non metto il muso da lutto e tu, non mi scocci.

– Sì, facciamo così. Anche se adesso ti manderei a quel Paese, altro che andare a Nervi!

Ligure: # Çerne l’autobo

– Che autobo piggemmo?

– Dimme ti, se te gusta de ciù ammiâ o mâ, poemmo piggiâ o chinze, sedonca, pe fâ ciù fito, porriëscimo piggiâ o dïsette, ma o Corso Euröpa o l’é unna vista ch’a mette tristessa.

– Ti dixi? Ma tanto quande s’arriva à Nervi se rescioemmo! E se, comme an dito, no se peu anâ in sciâ Passaggiâ pe-o mâ gròsso, poemmo anâ inti Parchi…

– Scì, però se l’é vea ch’a l’é unna meistraladda, reiseghemmo de finî de lengê inti remoin de pua: into Parco l’é za un pö che no se fa ciù a ciantomaçion do zerbo, inte çerti ponti o pâ bombezzou!

– Baccere comme t’ê öxello de gramma neuva! Ma figurite se no an fæto o prou! Gh’emmo i megio giardinê d’Italia!

– Mia, no gh’ò coæ de parlâ de glöie passæ…

– T’ê delongo o mæximo, se no anemmo à finî pe parlâ de politica e rattellâ, no t’ê contento!

– Stanni à sentî, anemmo inta Gallaia d’Arte Moderna, coscì mi no veddo tutto quello ch’an desentegou inti Parchi, no fasso o moro da desmuo e ti, no ti m’angosci.

– Scì, femmo coscì. Ascì se oua te mandieva à quello paise, atro che anâ à Nervi!
Italiano: # Contando i punti a cirulla

– Diciotto, diciannove, venti, ventuno… Faccio carte…

– Il sette bello è il mio.

– Il sette bello è il tuo. Fai sette bello, ori… La primiera di chi è?

– Contala tu, io non sono capace.

– Allora, io ho un sette e un sei… Mi mancano picche… Tu cos’hai di picche?

– Di picche ho un quattro.

– Allora nulla, io ho un asso, la primiera è mia. Allora io faccio carte e primiera, tu fai ori e sette bello…

– E faccio la bassa dall’uno al tre.

– Ah, sì, ecco. Allora io faccio due, tu fai due più tre, cinque… A quanto siamo?

– Quante scope avevi fatto, che non mi ricordo?

– Cinque scope.

– Allora io vado a cinquantadue e tu rimani a quarantanove. Ho vinto!

– E lo credo, con tutte le buone che giri in continuazione… Vabbe’, ne facciamo un’altra?

– D’accordo, così non puoi lamentarti dicendo che non sono sportivo.

– Bene, allora mescola le carte.

– Come, mescola le carte! Le ho appena date io!

– Sì, ma hai vinto, vorrai farmi almeno questo favore?

– E va bene… Taglia.

– Passo. Prova a mettere di nuovo trenta in tavola!

Ligure: # Contando i ponti a-a cirolla

– Dixeutto, dixineuve, vinti, vintuña… Fasso carte…

– O sette bello o l’é o mæ.

– O sette bello o l’é o teu. Ti fæ sette bello, dinæ… A primmea de chi a l’é?

– Contila ti, che mi no son bon.

– Aloa, mi gh’ò doî sette e un sëi… M’ammanca spâ… Ti cöse t’æ de spâ?

– De spâ gh’ò un quattro.

– Aloa ninte, mi gh’ò un asso, a primmea a l’é a mæ. Aloa mi fasso carte e primmea, ti ti fæ dinæ e sette bello…

– E fasso a bassa da l’un a-o trei.

– Ah, scì, t’ô lì. Aloa mi fasso doî, ti ti fæ doî e trei, çinque… À quante semmo?

– Quante sgobbe t’aivi fæto, che no l’ò ciù in cheu?

– Çinque sgobbe.

– Aloa mi vaggo à çinquantedoî e ti ti t’affermi à quaranteneuve. Ò guägno!

– E t’ô creddo, con tutte e boñe che ti gii delongo… Va ben, ne femmo unn’atra?

– Dagghe, coscì no ti t’allamenti che no son sportivo.

– Ben, aloa remescia e carte.

– Comme, remescia e carte! Ê ò tòsto dæte mi!

– Scì, ma t’æ guägno, ti vorriæ fâme a-o manco sto piaxei?

– E va ben… Coppa.

– Passo. Ammia se ti peu mette torna trenta in sciâ töa!
Italiano: # Giocando a cirulla

– Cos’hai preso?

– Il sei e il fante.

– Ma come puoi prendere il sei con il fante? Sono quattordici! Lascia lì sul tavolo.

– Ma come, non sono quindici?

– Allora, se prendi la regina e il sei fai quindici. Il fante vale otto. Quindi, con il fante, o prendi un altro fante, oppure il sette.

– Mi confondo sempre…

– Vabbe’. Intanto segna dieci punti.

– Come, dieci punti?

– Guarda qui, tre assi. E con questo faccio anche scopa.

– Cacchio, ma che culo…

– Sì, dai, gioca. Ma stavolta bada almeno di fare bene i conti.

– La matta è il sette di denari o di cuori?

– Il sette di cuori.

– Allora segnami tre scope. Guarda qua.

– Hai il sette di cuori e due cinque. Come puoi fare tre scope?

– Cinque più cinque, dieci… Ah, sì, hai ragione…

Ligure: # Zugando a-a cirolla

– Cöse t’æ piggiou?

– O sëi e o sbiro…

– E comme ti fæ à piggiâ o sëi co-o sbiro? En quattòrze! Lascia lì in sciâ töa.

– Comme, ma no en chinze?

– Aloa, se ti piggi dònna e sëi ti fæ chinze. O sbiro o vâ eutto. Donca co-o sbiro ò che ti piggi un atro sbiro, ò che ti piggi o sette.

– Me sconfondo delongo…

– Va ben. Intanto marca dexe ponti pe mi.

– Comme, dexe ponti?

– Ammia chì, trei asci. E con sto chì fasso fiña sgobba.

– Bellan, ma t’æ ciù cû che anima…

– Scì, dagghe, zeuga. Ma stavòtta ammia a-o manco de contâ ben.

– O poncin o l’é o sette de dinæ ò de coppe?

– O sette de coppe.

– Aloa marchime træ sgobbe. Ammia chì.

– T’æ o sette de coppe e doî çinque. Comme ti fæ à fâ træ sgobbe?

– Çinque e çinque, dexe… Ah, scì, t’æ raxon…
Italiano: # In cucina, all’ora di cena

– Cosa vuoi preparare per cerna?

– Mah, ci sarebbe ancora questa mezza zucca e questo peperone da usare.

– Be’, allora facciamo una pastasciutta con un po’ di crema di verdure e con qualcos’altro ancora. In dispensa c’è un sacchetto aperto di lenticchie.

– D’accordo, allora intanto faccio bollire le lenticchie.

– Sì, ma prima ricordati di lavarle con acqua fredda. Io intanto comincio a tagliare la zucca. Dov’è il coltello grosso?

– Guarda lì nel cassetto delle posate.

– Nel cassetto non c’è.

– Ah sì, che scema, era ancora qui ad asciugare vicino al lavandino.

– Bene. Mi passi il tagliere?

– Eccolo.

– Grazie. Quando hai messo a bollire le lenticchie, mi tagli una mezza cipolla o uno scalogno?

– Scalogni non ce ne sono più. Ci rimane solo una mezza cipolla in frigo.

– Va bene, allora usa quella.

– Cosa devo mettere ancora in padella?

– Un po’ di burro, oppure un po’ d’olio d’oliva, come preferisco. Intanto qui c’è la zucca tagliata.

– E il peperone?

– Il peperone lo mettiamo più tardi, perché ci mette meno a cuocere. Quando la cipolla comincia a dorarsi, butta dentro la zucca, ma sta’ attenta a non farla bruciare. Versa un po’ di vino bianco, così si insaporisce anche un po’.

– Quanto devono cuocere le lenticchie?

– Una ventina di minuti, poi bisogna scolarle e metterle da parte. Non si possono aggiungere subito alla verdura, altrimenti diventano molli.

Ligure: # Inta coxiña, à l’oa da çeña

– Cöse ti veu inandiâ de çeña?

– Mah, ghe saiæ ancon sta meza succa e sto pevion da deuviâ.

– Ben, aloa se femmo unna pastasciuta con un pö de cremma de verdua e quarcös’atro ancon. Inta despensa gh’é un sacchettin de lentigge averto.

– D’accòrdio, aloa intanto fasso boggî e lentigge.

– Scì, ma primma regòrdite de lavâle con de l’ægua freida. Mi intanto comenso à taggiâ a succa. Dond’o l’é o cotello gròsso?

– Ammia lì inta cantia donde gh’é e posate.

– Inta cantia o no gh’é.

– Ah scì, mai scemma, o l’ea ancon chì da-o lavello à sciugâ.

– Ben. Ti me passi o taggiou?

– T’ô chì.

– Graçie. Quande t’æ misso à boggî e lentigge, ti me taggi unna meza çioula ò unna scalòtta?

– Scalòtte no ghe n’é ciù. N’arresta unna meza çioula ch’a l’é into frigo.

– Ben, aloa deuvia quella.

– Cös’ò da mette ancon inta poela?

– Ò un pö de butiro, ò sedonca un pö d’euio d’öia, comme t’é ciù cao. Intanto chì gh’é a succa taggiâ.

– E o pevion?

– O pevion gh’ô mettemmo ciù tardi, che tanto o ghe mette ciù pöco à cheuxe. Quande a çioula a comensa à piggiâ o cô, caccighe a succa, ma stanni attenta à no fâla bruxâ. Versighe un pö de vin gianco, coscì a piggiâ ascì un pö de savô.

– Quant’an da cheuxe e lentigge?

– Unna vinteña de menuti, dapeu beseugna scoâle e mettile da unna parte. No se peuan azzonze subito a-a verdua, sedonca vëgnan mòlle.
Italiano: # Un incidente in cucina

– Ehi, cos’è questo baccano?

– Mi è scivolato un piatto di mano mentre cercavo di metterlo sullo scolapiatti ed è andato in mille pezzi.

– Ah, vedo! Tu però non ti sei fatta male, vero?

– No, mi è solo caduto perché evidentemente era ancora un po’ insaponato.

– Be’, per un piatto in frantumi non succede nulla. Ora bisogna lavorare di scopa e togliere tutti questi cocci, altrimenti si rischia di ficcarseli nei piedi mentre si cammina!

Ligure: # Un açidente in coxiña

– Ou, e cöse l’é sto ramadan?

– M’é scuggiou un tondo d’inte moen tanto che çercava de mettilo in sciâ vascellæa e o l’é anæto inte tanti tòcchi.

– Ah, ghe veddo! Ma ti no ti t’é fæta mâ, no?

– Na, o m’é solo che cheito perché se vedde ch’o l’ea ancon un pö insavonou.

– Ben, pe un tondo sciappou no succede ninte. Oua beseugna dâghe de spassoia e levâ tutti sti ciappi, sedonca se va à reisego de ciantâseli inti pê tanto che se cammiña!
Italiano: # Annunci all’altoparlante

– Vuoi stare un po’ zitto che non riesco a capire quasi niente di quello che dice l’altoparlante!

– Quasi? Perché sei riuscita a capire qualcosa? Quell’aggeggio farfuglia incredibilmente!

– Mah! Ho capito che il giro del Porto con la nave partirà alle quattordici, e che i biglietti si comprano davanti all’Acquario…

– E quelli per la Navebus che va a Pegli?

– Eh, è quello che non sono riuscito a capire

Ligure: # Annonçi à l’ertoparlante

– Ti veu stâ un pö sitto che n’arriëscio à capî squæxi ninte de quello ch’o dixe l’ertoparlante!

– Squæxi? Perché t’é arriescia à capî quarcösa? Quell’angæzo o ciarbòtta comme tutto!

– Mah! Ò capio che o gio do Pòrto co-o barco o partià à doe oe, e che i biggetti s’accattan depoî a l’Aquäio…

– E quelli pe-a Navebus ch’a va à Pegi?

– Eh, l’é quello che no son arriescia à capî
Italiano: # Dal panettiere

– Buongiorno, desidera?

– Buongiorno. Dunque... Per me due libretti e un panino all’olio...

– D’accordo.

– E poi... Mi ci faccia pensare un attimo.

– Va bene, non c’è fretta.

– Focaccia alle cipolle per caso ne avete?

– No, l’abbiamo finita.

– Va bene, allora mi dia un pezzo di focaccia alla salvia.

– Va bene così? [Gli fa vedere la grandezza di un pezzo.]

– Mah, forse anche un po’ meno... Più verso il bordo. Mi piace sentirla croccare sotto i denti mentre la mastico.

– Va bene, questo è quasi un etto.

– Lasci pure così. Poi mi dia ancora duecento grammi di questo polpettone. Dentro cosa c’è, zucchine?

– Zucchine e bietole.

– D’accordo. Quant’è?

– In tutto sono sei euro e venti. Le metto tutto in una borsa?

– Sì, ma il polpettone in alto, altrimenti resta schiacciato.

Ligure: # Da-o fornâ

– Bongiorno, cöse ghe daggo?

– Bongiorno. Aloa... Pe mi doî libbretti e un panetto à l’euio...

– D’accòrdio.

– E dapeu... Scià me ghe fasse pensâ un segondo.

– Va ben, sensa sprescia.

– Fugassa co-e çioule no ghe n’é miga?

– E na, l’emmo finia.

– Va ben, aloa scià me dagghe un tòcco de fugassa co-a sarvia.

– A va ben coscì? [O ghe mostra a dimenscion de un tòcco.]

– Mah, fòscia anche un pittin de meno... Ciù inte l’oexin. Me piaxe sentîla croccâ sott’a-i denti tanto che â giasco.

– Va ben, chì gh’é squæxi un etto.

– Scià lasce coscì. Dapeu scià me dagghe ancon duxento grammi de sto porpetton. Cöse gh’é drento, succhin?

– Succhin e giæe.

– D’accòrdio. Quante l’é?

– Inte tutto, l’é sëi euro e vinti. Ghe metto tutto inte unna borsa?

– Scì, ma o porpetton in çimma, che sedonca o se sciacca.
Italiano: # Lavori in giardino

– Se penso che domani devo tornare a lavorare mi sento male. In vista della bella stagione che si avvicina, ho trascorso tutto il fine settimana a sistemare il giardino e mi sento a pezzi.

– E che lavoro bisognava fare?

– Be’, anzitutto tagliare tutte le erbacce che sono cresciute durante l’inverno. Ho dovuto anche accovacciarmi in terra con il falcetto e dopo venti minuti avevo già male alle ginocchia.

– Forse non avresti dovuto sforzarti così tanto tutto in una volta.

– Eh, lo so, ma mi ero messo in testa che dovevo necessariamente svolgere quel lavoro questo fine settimana, visto che faceva bel tempo. Così poi mi sono messo a spruzzare dello spray per sterminare tutti gli insetti lì intorno, visto che d’estate mi si riempie sempre la casa di formiche.

– Chissà quante schifezze avrai sparso in aria con quel coso...

– Non me ne importa un fico secco. Con la bella stagione le formiche cominciano a entrare da tutte le fessure e vanno a infilarsi in tutti gli angoli della casa, soprattutto sui ripiani dove si trova del cibo. Poi mi sono messo a pitturare lo sportello del capannotto dove conservo gli attrezzi da giardino, l’innaffiatoio e tutto il resto.

Ligure: # Travaggi into giardin

– Se m’appenso che doman me tocca anâ à travaggiâ me ven mâ. Oua che s’avvexiña a bella stagion, ò passou tutta a fin da settemaña à dâ recatto a-o giardin e me sento stracco comme tutto.

– E cöse gh’ea da fâ de lou?

– Ben, tanto pe comensâ taggiâ tutte e erbe gramme che l’ea cresciuo inte l’inverno. Me toccou ascroccognîme pe tæra co-a messoia e za dòppo vinti menuti me fava mâ e zenogge.

– Magara no t’aviësci dovuo piggiâte tanta breiga tutt’assemme.

– Eh, ô sò, ma m’ea misso inta testa ch’aiva da fâ quello lou pe fòrsa sto fin de settemaña, de za che gh’ea bello tempo. Coscì dapeu me son misso à dâ do spray pe desentegâ tutte e bestie che gh’ea d’in gio, che de stæ se m’impe delongo tutta a cà de formigoe.

– Chi sa quante rumenta t’aviæ spantegou pe l’äia con quell’affare...

– Me ne fasso assæ. Co-a bella stagion comensa à intrâme formigoe da tutte e fissue e se van à infricciâ inte tutti i canti da cà, mascime inte sganzie donde gh’é da mangiâ. Dapeu me son misso à pittuâ a pòrta da baracchetta donde tëgno i arneixi da giardin, a regadea e tutto o resto.